Vniuersis  singulis præsentes litteras inspecturis. Nos Laurentius Curatus de Salmasia Eduensis Diœcesis,  Humbertus Curatus de Charanceio, Lingonensis Diœcesis, notum facimus quòd nos vidimus, examinauimus,  verbo ad verbum legimus quasdam litteras sanas  integras non rasas, non abolitas, nec cancellatas, nec aliqua parte sui litura, vel sigillo vitiatas, formam subsequentem continentes. Ego Guido Reomaensis Monasterij dictus Abbas,  eiusdem loci Conuentus notum facimus omnibus præsentes litteras inspecturis. Quòd venerabilis Pater Remundus Dei gratia S. Benigni Diuionensis Abbas,  eiusdem Ecclesiæ Conuentus dederunt,  in perpetuum concesserunt nobis quidquid iuris Prioratus suus de Salmasia habebat,  habere poterit apud Visarne,  apud Vilennes,  in appendiciis earundem villarum,  quatuor sextarios bladi de eleemosyna Domini Vuilelmi de Salma militis, ad mensuram Montis Regalis annuatim percipiendos in decima sua de Taleceio. Videlicet vnum sextarium frumenti, alterum siliginis,  duos auenæ perpetuò possidendos pro quinquaginta solidis Diuionensibus reddendis singulis annis Priori de Salmasia,  apud Salmasiam infrà octauas Annunciationis Dominicæ. Et si fortè, quod absit, intra dictum terminum non reddamus, nos tenemur prouidere nuncio Prioris supradicti in expensis eundo  redeundo ad nos factis, quoad vsque dictus Prior de quinquaginta solidis se teneat pro se  Ecclesia sua penitùs propagato. In cuius rei testimonium ego Abbas præsentibus litteris sigillum meum apposui. Et quia nos Conuentus sigillum non habemus, sigillo Decani Montisbarri præsentes litteras fecimus sigillari. Actum anno Domini millesimo ducentesimo tricesimoquarto, mense Martio. Visio nostra anno Domini millesimo ducentesimo nonagesimo-nono, mense Martio.